Izvor: (ilustracija), Patrik Macek/PIXSELL

Veleposlanik Sjedinjenih Američkih Država Robert Kohorst u četvrtak je komentirao najaktualnije gospodarske teme - Agrokor, gradnju plutajućeg LNG terminala na Krku i najavljeni otkup INA-e.

Što očekujete od hrvatske Vlade, kako da riješi problem LNG terminala?

"SAD ne gradi terminal, mi samo pomažemo hrvatskoj Vladi u tom projektu, koji je strateški za područje cijele regije. Ohrabrujemo Vladu kako bi se projekt završio, ali također smatramo kako ljudi koji su zabrinuti zbog samog projekta trebaju pronaći dijalog s Vladom, a Vlada ih treba saslušati te izraditi projekt koji je dobar za sve ljude u Hrvatskoj."

Treba li Vlada inzistirati na LNG terminalu, unatoč onima koji su protiv?

"Gotovo u svakom projektu postoje ljudi koji su za, a i oni koji su protiv. Mislim da Vlada treba slušati sve one koji su zabrinuti i odlučiti ono što je u interesu većine naroda.

Imali ste raspravu s ruskim ambasadorom oko INA-e.

"Na kraju dana, odluka se uvijek svodi na pitanje otvorenog tržišta, ali i dalje stojim pri svom mišljenju kako nije u interesu Hrvatske imati ruskog investitora u tom projektu."

Kako gledate na situaciju u Agrokoru? Naime, Rusi će imati većinski udio u Agrokoru?

"Nemam komentar na to."

Izvor: N1 Hrvatska

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.